EkBass/fiwiki-20250220-pages-articles huggingface dataset:
Akanin kieli

Akanin kieli tai twi-fante on nigeriläis-kongolainen kieli, jota puhutaan etenkin Ghanassa, jossa sen puhujat muodostavat noin puolet väestöstä. Kieltä arvioidaan puhuvan äidinkielenään 9–11 miljoonaa ihmistä. Kielellä on ollut oma kirjakieli 1800-luvun puolivälistä alkaen, ja sillä on ilmestynyt runsaasti maallistakin kirjallisuutta. Akanin tärkeimmät murteet ovat asante (ashanti), twi, fante (fanti), Brong (abron) ja akuape.Akan langages Britannica Murteiden sijasta puhutaan toisinaan erillisistä kielistä, ja akanista kieliryhmänä. == Lähteet == Luokka:Ghanan kielet Luokka:Kwa-kielet
Carl Smith

Carl Smith (15. maaliskuuta 1927 – 16. tammikuuta 2010) oli yhdysvaltalainen countrymusiikin laulaja-lauluntekijä ja kitaristi. Smith syntyi tennesseeläisessä Maynardvillen pikkukaupungissa, josta myös Roy Acuff oli kotoisin. Hän sai vuonna 1950 levytyssopimuksen Columbia Recordsilta. Hän nousi yhdeksi vuosikymmenen suosituimmista countryartisteista muun muassa hiteillään ”Loose Talk”, ”Wicked Lies”, ”Hey Joe!” ja ”You Are the One”. Hän sai uransa aikana viisi listaykköstä; useissa kappaleissa oli vaikutteita rockabillymusiikista, ja ”Ten Thousand Drums” (1959) nousi poplistojen 43. sijalle. Smithin viimeinen listaykkönen oli ”Loose Talk” vuonna 1955. 1950-luvun jälkeen hänen suosionsa alkoi laskea, mutta hän sai edelleen ajoittaisia menestyksiä. Viimeinen Top 10 -single (ja ensimmäinen kahdeksaan vuoteen) oli ”Deep Water” (1967). Muihin vuosikymmenen hitteihin lukeutuvat ”Air Mail to Heaven” (1962) ja ”Take My Ring Off Your Finger” (1964). Smithillä on tähti Hollywood Walk of Famella. Smithin aktiivisin ura oli tullut päätökseensä 1970-luvun loppuun mennessä. Hän jätti Columbia Recordsin vuonna 1975 ja sai vuonna 2003 paikan Country Music Hall of Famesta. Countrytähti Goldie Hill, jonka kanssa Smith oli elänyt avioliitossa vuodesta 1957, menehtyi syöpään 24. helmikuuta 2005. == Listaykkössinglet == * ”Let Old Mother Nature Have Her Way” (1952) * ”(When You Feel Like You're In Love) Don't Just Stand There” (1952) * ”Are You Teasing Me” (1952) * ”Hey, Joe” (1953) * ”Loose Talk” (1955) == Lähteet == Luokka:Yhdysvaltalaiset laulajat Luokka:Yhdysvaltalaiset countrymuusikot Luokka:Yhdysvaltalaiset kitaristit Luokka:Hollywood Walk of Fame Luokka:Vuonna 1927 syntyneet Luokka:Vuonna 2010 kuolleet
Kitty Wells

Ellen Muriel Deason eli Kitty Wells (30. elokuuta 1919 – 16. heinäkuuta 2012) oli yhdysvaltalainen countrylaulaja. Vuoden 1952 hittikappale ”It Wasn’t God Who Made Honky Tonk Angels” vakiinnutti esittäjänsä aseman eräänä varhaisimmista naispuolisista countrytähdistä. Wells jatkoi uraansa menestyksellä läpi 1950- ja 1960-lukujen ja levytti vielä 1970-luvulla. Viimeisen listasijoituksensa laulaja sai singlellään ”Thank You for the Roses” vuonna 1979. Hänelle myönnettiin paikka Country Music Hall of Famessa vuonna 1976 ja Grammy Lifetime Achievement Award vuonna 1991. == Lähteet == == Aiheesta muualla == * Viralliset sivut Luokka:Yhdysvaltalaiset laulajat Luokka:Grammy-palkinnon saajat Luokka:Vuonna 1919 syntyneet Luokka:Vuonna 2012 kuolleet
Engelbert Humperdinck (laulaja)

Engelbert Humperdinck (s. 2. toukokuuta 1936 Madras, Brittiläinen Intia), oikealta nimeltään Arnold George Dorsey, on englantilainen pop-laulaja, joka nousi kansainväliseen maineeseen 1960-luvulla. Hänen tunnetuimpia menestyskappaleitaan ovat ”Release Me”, ”Last Waltz”, ”Quando, Quando, Quando”, ”Spanish Eyes” ja ”There Goes My Everything”, ”After The Lovin” ja ”When There´s no You”. Hän edusti Isoa-Britanniaa vuoden 2012 euroviisuissa. == Varhaisvuodet == Arnold Dorsey syntyi Madrasissa, Brittiläisessä Intiassa. Hänen isänsä oli siirtomaa-armeijan insinööri ja äitinsä saksalainen. Hän oli kymmenvuotias hänen perheensä muuttaessa Leicesteriin Englantiin. Vuotta myöhemmin hän alkoi harjoitella saksofonin soittoa. == Musiikkiura == 1950-luvun alusta lähtien Dorsey soitti yökerhoissa mutta ei uskaltanut yrittää laulamista ennen kuin 17-vuotiaana. Ensimmäisen levytyksensä ”I'll Never Fall in Love Again” hän teki Decca Records -levy-yhtiössä vuonna 1958 nimellä Gerry Dorsey, sillä hänen vanhempansa nimittivät poikaa aina Gerryksi. Dorsey jatkoi työskentelyä yökerhoissa vuoteen 1961 asti, jolloin hän sairastui tuberkuloosiin. Tervehdyttyään hän työskenteli ilman suurempaa menestystä yökerhoissa vuoteen 1966, jolloin hän tapasi vanhan kaverinsa Gordon Millsin, joka oli Tom Jonesin manageri. Gordon Mills suositteli nimen vaihtamista näyttävämmäksi Engelbert Humperdinckiksi (saksalaisen myöhäisromantiikan ajan säveltäjän mukaan). Mills järjesti uuden sopimuksen Decca Recordsin kanssa. Vuoden 1967 alkupuolella Engelbert levytti kappaleen ”Release Me”, josta tuli listamenestys Atlantin molemmin puolin. ”Release Me” nousi listaykköseksi Englannissa lyöden The Beatles -yhtyeen singlen ”Penny Lane” / ”Strawberry Fields Forever”, jotka niin sanottuna tupla-A-singlenä BBC katsoi levymyynnin kannalta kahdeksi eri levyksi. ”Release Me” -kappaleen uskotaan myyneen enimmillään 85 000 kappaletta päivässä. ”After the Lovin” -kappaleesta tuli yksi suosituimmista hiteistä hänen urallaan vuonna 1976 ja hän sai Grammy-palkinnon tämän johdosta. Hänet valittiin Hollywood Walk of Fameen 1989, ja hän voitti Golden Globe -palkinnon samana vuonna. Vuonna 2000 ilmestyi levyalbumi Engelbert AT His Very Best, joka nousi listojen kärkisijoille. Humperdinck edusti Isoa-Britanniaa vuoden 2012 euroviisuissa kappaleella Love Will Set You Free, joka sai finaalissa 12 pistettä, sijoittuen toiseksi viimeiselle sijalle. == Lähteet == == Aiheesta muualla == * Engelbert Humperdinckin viralliset sivut Luokka:Brittiläiset laulajat Luokka:Hollywood Walk of Fame Luokka:Vuoden 2012 euroviisuedustajat Luokka:Yhdistyneen kuningaskunnan euroviisuedustajat Luokka:Vuonna 1936 syntyneet Luokka:Elävät henkilöt
Vääntötyökalu

Vääntötyökalu on yleisnimitys työkaluille, joilla avataan ja kiristetään ruuveja, pultteja ja muttereita. Vääntötyökaluja ovat mm. seuraavat: * Kiintoavain, lenkkiavain ja niiden yhdistelmä kiintolenkki. Näissä on leuat tai silmukka, joihin väännettävän pultin kanta asettuu tiiviisti. Lenkkiavain voi toisinaan olla myös nivelletty. * L-avain, joka on saanut nimensä L-kirjainta muistuttavasta muodostaan. Tyypillinen esimerkki on itse koottavien huonekalujen mukana tuleva kuusiokoloavain. * T-avain, joka on saanut nimensä T-kirjainta muistuttavasta muodostaan. Kuten L-avaimet, myös T-avaimet on tyypillisesti tarkoitettu kuusiokolo-, torx- tai XZN-kantaisten ruuvien kiertämiseen. * Jakoavain, jossa on leuat kuten kiintoavaimessa, mutta jonka avainväli on siitä poiketen säädettävissä. * Hylsyavain, joka voi olla varustettu esim. räikkä- tai T-vääntimellä. Hylsyavaimia ovat tavallaan myös nivelhylsyavaimet, joissa ei-vaihdettava hylsy on nivelletty varteen. Eräs hylsyavaimen erikoistapaus on momenttiavain. Hylsyavainten vääntimet voidaan vääntiönsä kautta liittää paitsi hylsyihin, myös ruuvauskärkiin tai moniin muihin työkaluihin. Luokka:Työkalut
Akinori Nakayama

Akinori Nakayama (; s. 1. maaliskuuta 1943) on japanilainen entinen telinevoimistelija ja olympiavoittaja. Nakayama voitti yhteensä kuusi olympiakultaa vuosien 1968 ja 1972 kisoissa. ==Saavutukset== ===Olympialaiset=== * México 1968 ** Kultaa renkailla, nojapuilla, rekillä ja joukkuekilpailussa ** Hopeaa permannolla ** Pronssia moniottelussa ** Viides hypyssä * München 1972 ** Kultaa renkailla ja joukkuekilpailussa ** Hopeaa permannolla ** Pronssia moniottelussa ** Viides rekillä ja nojapuilla ===MM- kilpailut=== * 1966 ** Kultaa permannolla, rekillä ja joukkuekilpailussa ** Hopeaa renkailla ** Pronssia moniottelussa ja hypyssä * 1970 ** Kultaa permannolla, renkailla, nojapuilla ja joukkuekilpailussa ** Hopeaa rekillä ** Pronssia moniottelussa ==Lähteet== Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1943 syntyneet Luokka:Elävät henkilöt
Gleisdorf

Gleisdorf on kaupunki Steiermarkin osavaltiossa Itävallassa. Gleisdorf sijaitsee Weizin piirissä, noin 25 kilometriä Grazista itään. Raab-joki virtaa kaupungin läpi. Kaupungin pinta-ala on 38,67 neliökilometriä ja sen korkeus merenpinnasta 365 metriä.Landesstatistik Steiermark:Gleisdorf (Excel-tiedosto) Gleisdorfin asukasluku vuonna 2001 oli 5 224\. Asukkaista oli ulkomaalaisia 3,9 %, joista suurin osa entisen Jugoslavian alueelta.Statistik Austria: Gleisdorf (PDF-tiedosto) Gleisdorfin rautatieasema sijaitsee Steiermarkin itäradan varrella ja sieltä lähtee säännöllisin väliajoin lähijunia Graziin. ==Lähteet== ==Aiheesta muualla== *Stadtgemeinde Gleisdorf Luokka:Steiermarkin kaupungit
Riskitekijä

Riskitekijä (Small Steps) on Louis Sacharin vuonna 2006 kirjoittama romaani, joka on itsenäistä jatkoa Paahde-romaanille. ==Juoni== Pahojen poikien rangaistusleiriltä palannut Kainalo, eli Theodore Johnson, yrittää päästä uudelleen osaksi yhteiskuntaa, ja on saanut töitä Raincreekin kastelu- ja maisemasuunnittelusta pomonaan Jack Dunlevy. Kaikki eivät kuitenkaan näytä uskovan, että hän olisi muuttunut, eikä enää ole se sama väkivaltainen musta nuorimies, ei edes hänen oma äitinsä. Kainalo on täysin tyytyväinen omaan elämäänsä, hänellä menee suhteellisen hyvin. Kainalon ystävällä Röntgenillä on kuitenkin hieno ehdotus, ainakin omasta mielestään: pop-tähti Kaira DeLeon (oma nimi Kathy Spears) on tulossa pitämään keikan heidän kaupunkiinsa ja he voisivat trokata lippuja myyden niitä rikkaille valkoisille ja näin ansaita paljon rahaa. Monien vaikeuksien jälkeen kaikki näyttää sujuvan loppujen lopuksi hyvin, liput menevät hyvin kaupaksi. Kainalo pyytää Röntgeniä olemaan myymättä kahta viimeistä lippua, sillä hän haluaa viedä naapurissa olevan CP- vammaisen ystävänsä Ginnyn konserttiin. Röntgen kuitenkin myy liput ja antaa Kainalolle niistä vahingossa vain kopiot. Lippujen tarkastuksessa he jäävät kiinni ja Ginny saa kohtauksen. He kuitenkin pääsevät katsomaan konsertin, sillä yksi niistä harvoista, jotka luottavat Kainaloon, on pormestari ja hän sattuu olemaan myös paikalla. Melu saa Kairan tulemaan katsomaan, mikä on tilanne ja hän järjestää heille konserttiin paremmat paikat kuin voisi toivoa. Kaira on nimittäin yksinäinen huolimatta siitä kaikesta mitä hänellä on ympärillään, ja hän toivoisi saavan heistä ensimmäiset ystävänsä. ==Lähteet== Luokka:Yhdysvaltalaiset romaanit Luokka:Vuoden 2006 kirjat
Yukio Endō

Yukio Endō (, 18. tammikuuta 1937 Akita – 25. maaliskuuta 2009 Tokio) oli japanilainen telinevoimistelija ja viisinkertainen olympiavoittaja. Yukio Endō voitti Tokion 1964 olympiakisoissa ensimmäisenä japanilaisvoimistelijana henkilökohtaisen moniottelun olympiakultaa. Hän oli myös mukana Japanin kolmessa ensimmäisessä joukkuekilpailun olympiavoittajajoukkueessa 1960–68. Endō menehtyi ruokatorven syöpään tokiolaisessa sairaalassa 72 vuoden iässä 25. maaliskuuta 2009. ==Saavutukset== ===Olympialaiset=== * Rooma 1960 ** Kultaa joukkuekilpailussa ** Neljäs rekillä ** Viides moniottelussa ja hypyssä * Tokio 1964 ** Kultaa moniottelussa, nojapuilla ja joukkuekilpailussa ** Hopeaa permannolla ** Viides rekillä ** Kuudes hypyssä ja renkailla * México 1968 ** Kultaa joukkuekilpailussa ** Hopeaa hypyssä ** Kuudes rekillä ** Kahdeksas moniottelussa ===MM-kilpailut=== * 1962 ** Kultaa permannolla ja joukkuekilpailussa ** Hopeaa moniottelussa, renkailla ja rekillä ** Pronssia hypyssä ja nojapuilla * 1966 ** Kultaa joukkuekilpailussa ** Hopeaa permannolla ja rekillä ==Lähteet== Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1937 syntyneet Luokka:Vuonna 2009 kuolleet
The Horrors

The Horrors on lontoolainen vuonna 2005 perustettu garage rock -yhtye. The Horrorsin debyyttilevy Strange House julkaistiin maaliskuussa 2007. Yhtye esiintyi Ruisrockissa kesällä 2007. == Diskografia == ===Studioalbumit=== Nimi Tiedot Sijoitukset sertifikaatit UK BEL(Vl) BEL(Wa) FRA MEX NZ US Strange House *Julkaistu: . maaliskuuta 2007 *Levy-yhtiö: Loog Records *Formaatit: LP, CD, digitaalinen lataus 37 - - - - - - Primary Colours *Julkaistu: 5. toukokuuta 2009 *Levy-yhtiö: XL Recordings *Formaatit: 2LP, CD, digitaalinen lataus 25 40 - 141 - - - Skying *Julkaistu: 11. heinäkuuta 2011 *Levy-yhtiö: XL Recordings *Formaatit: 2LP, CD, digitaalinen lataus 5 31 64 - 91 30 97 * UK: Hopeaa Luminous *Julkaistu: 5. huhtikuuta 2014 *Levy-yhtiö: XL Recordings *Formaatit: digitaalinen lataus 6 - - - - - 147 V *Julkaistu: 22. syyskuuta 2017 *Levy-yhtiö: XL Recordings *Formaatit: digitaalinen lataus - - - - - - - Night Life *Julkaistu: 21. maaliskuuta 2025 *Levy-yhtiö: Fiction Records *Formaatit: == Lähteet == ==Aiheesta muualla== * Virallinen kotisivu * Horrors, The Horrors, The
Keith Andes

John Charles (Keith) Andes (12. heinäkuuta 1920 – 11. marraskuuta 2005) oli yhdysvaltalainen näyttelijä. Andes aloitti Broadway-uransa palvellessaan toisen maailmansodan aikana Yhdysvaltain ilmavoimissa. Hänen ensimmäinen elokuvansa oli Winged Victory vuonna 1944. Hänelle myönnettiin vuonna 1947 Theatre World -palkinto, ja myöhemmin hän esiintyi muun muassa musikaalissa Kiss Me, Kate. Vuonna 1952 Andesilla oli rooli elokuvassa Purkaus yössä. Hän tuli tunnetuksi televisiosta muun muassa lyhytikäisestä Glynis- tilannekomediasta vuonna 1963. Hän toimi myös ääninäyttelijänä. Andes teki itsemurhan 85-vuotiaana marraskuussa 2005. Hänen tiedetään kärsineen muiden terveyshuoliensa ohella virtsarakon syövästä. Hänellä oli kaksi lasta. ==Aiheesta muualla== * Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Itsemurhan tehneet Luokka:Vuonna 1920 syntyneet Luokka:Vuonna 2005 kuolleet
Takashi Ono

Takashi Ono (, s. 26. heinäkuuta 1931 Noshiro, Akita) on japanilainen kilpauransa päättänyt telinevoimistelija, olympiavoittaja ja maailmanmestari. Ono voitti ensimmäisenä japanilaisena telinevoimistelun olympiakultaa yksilökilpailussa oltuaan paras rekillä Melbournessa 1956. Kaikkiaan hän saavutti 13 olympiamitalia. Hän avioitui telinevoimistelun olympiamitalisti Kiyoko Onon kanssa.Olympics at Sports-Reference.comThe International Gymnastics Hall of Fame Tokion kesäolympialaisten 1964 avajaisissa Ono vannoi olympiavalan. ==Saavutukset== ===Olympialaisissa=== * Helsinki 1952 ** Pronssia hypyssä ** Neljäs permannolla ** Viides joukkuekilpailussa * Melbourne 1956 ** Kultaa rekillä ** Hopeaa moniottelussa, hevosella ja joukkuekilpailussa ** Pronssia nojapuilla ** Viides renkailla ** Kahdeksas permannolla * Rooma 1960 ** Kultaa hypyssä, rekillä ja joukkuekilpailussa ** Hopeaa moniottelussa ** Pronssia nojapuilla ja renkailla ** Neljäs permannolla ** Kuudes hevosella * Tokio 1964 ** Kultaa joukkuekilpailussa ** Kuudes rekillä ===MM-kilpailuissa=== * 1954 ** Hopeaa joukkuekilpailussa * 1958 ** Hopeaa moniottelussa, permannolla, nojapuilla ja joukkuekilpailussa ** Pronssia hypyssä * 1962 ** Kultaa rekillä ja joukkuekilpailussa == Lähteet == * Takashi Ono Bio, Stats and Results Olympics at Sports-Reference.com * Profiili The International Gymnastics Hall of Fame === Viitteet === == Aiheesta muualla == Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1931 syntyneet Luokka:Elävät henkilöt
Reinaldo Arenas

Reinaldo Arenas Fuentes (16. heinäkuuta 1943 – 7. joulukuuta 1990) oli kuubalainen runoilija, kirjailija ja toimittaja. Hän oli aikuisiällään voimakkaasti kriittinen Kuuban hallitusta kohtaan ja vietti pitkän aikaa vangittuna kotisaarellaan. Hän pakeni vuonna 1980 Yhdysvaltoihin, jossa hän kuoli tarkoituksella otettuun lääke- ja alkoholimyrkytykseen 47-vuotiaana. Hän teki itsemurhan sairastuttuaan aidsiinKummallinen kirja kauheasta Kuubasta, Helsingin anomat 30.7.2014 sivu B 6. Hän jätti jälkeensä viestin joka oli suunnattu lähinnä Fidel Castrolle. Siinä hän kehotti kuubalaisia saarella ja sen ulkopuolella jatkamaan "taisteluaan vapaudesta". Arenas oli avoimesti homoseksuaali, mikä myös oli osaltaan vaikuttanut hänen joutumiseensa vainon kohteeksi kotimaassaan. Useiden pakoyritysten jälkeen hän muutti Yhdysvaltoihin siinä vaiheessa, kun Kuubasta päästettiin suuri joukko ihmisiä pois. Arenasin teokset ovat arvostettuja maailmanlaajuisesti. Tunnetuimpiin lukeutuu Harhanäkyjen maailma, jonka alkuperäinen espanjankielinen versio julkaistiin vuonna 1966 nimellä El mundo alucinante. Mirjaliisa Nuuttilan tekemä suomennos julkaistiin vuonna 1989. Teoksen Antes que anochezca pohjalta on tehty vuonna 2000 elokuva Ennen yötä, jonka on ohjannut Julian Schnabel ja jossa Arenasia näyttelee Javier Bardem viitattu 30.7.2014. ==Teokset== * Celestino antes del alba (1967). * El mundo alucinante (1969). * El palacio de las blanquísimas mofetas (1980). * La vieja Rosa (1980). * Otra vez el mar (1982). * Arturo, la estrella más brillante (1984). * La loma del ángel (1987). * El asalto (1988). * El portero (1989). * Viaje a La Habana (1990). * El color del verano (1991) * Antes que anochezca (1992). === Suomennokset === * * Matka Havannaan. (Viaje a La Habana, 1990.) Suomentanut Samuli Arkko. Kangasniemi: Iván Rotta & Co., 2014. ISBN 978-952-5974-04-1. ==Lähteet== Luokka:Maaginen realismi Luokka:Kuubalaiset kirjailijat Luokka:Kuubalaiset toimittajat Luokka:Itsemurhan tehneet Luokka:Vuonna 1943 syntyneet Luokka:Vuonna 1990 kuolleet
Mitsuo Tsukahara

Mitsuo Tsukahara (; s. 22. joulukuuta 1947) on japanilainen telinevoimistelija ja olympiavoittaja. Tsukahara voitti telinevoimistelun olympiakultaa kahdesti rekillä ja kolmasti joukkuekilpailussa vuosina 1968–1976. Hänellä on nimikkohyppy, jota käytetään edelleenkin ahkerasti voimistelun arvokisoissa. ==Saavutukset== ===Olympialaiset=== * México 1968 ** Kultaa joukkuekilpailussa ** Neljäs renkailla ja permannolla * München 1972 ** Kultaa rekillä ja joukkuekilpailussa ** Pronssia renkailla ** Kahdeksas moniottelussa * Montreal 1976 ** Kultaa rekillä ja joukkuekilpailussa ** Hopeaa hypyssä ** Pronssia moniottelussa ja nojapuilla ===MM-kilpailut=== * 1970 ** Kultaa hypyssä ja joukkuekilpailussa ** Hopeaa moniottelussa ja renkailla * 1974 ** Kultaa joukkuekilpailussa ==Lähteet== Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1947 syntyneet Luokka:Elävät henkilöt
Polttomerkintä

thumb|Hevosen polttomerkintä Polttomerkintä on kuumalla esineellä tehty merkintä. Yleistä on eläinten merkitseminen kuumalla raudalla, mutta yleistymässä ovat polttamalla tehdyt tatuoinnit myös ihmiseen. Rauta voidaan lämmittää sähköllä, tulella tms. lämmönlähteellä. Raudan tarvitsee olla vähintään 200-asteinen, jotta tulos on toivottu. == Hoito == Merkintää pitää hoitaa huolellisesti, koska polttomerkintä tulehtuu tavallista tatuointia helpommin; tulehdus nostaa kovan kuumeen. Alue pitää pitää puhtaana, ja uusi iho on raavittava pois. Mitä paremmin hoitaa ihoa, sen parempi lopputulos. == Aiheesta muualla == * Kun nahka palaa Luokka:Kehonmuokkaus Luokka:Tuli
Apsû

Apsû (sumeriksi abzu tai engur) on Kaksoisvirtainmaan mytologiassa maanalainen veden lähde, josta kaikki vesi myytin mukaan saa alkunsa. Vanhimman Sumerin kaupungin Eridun Abzun temppeli oli nimeltään E-abzu. Muun muassa Sumerin maailman luonut Enki-jumala eli ennen ihmisten luomista apsûssa. == Apsû jumalana == Sumerien mytologiassa Abzu on paikka, jossa jumalatar Nammu muovaili ensimmäisen ihmisen savesta.Lurker 1987, s. 17 Babylonialaisessa luomiskertomuksessa Enuma Elišissä Apsû esiintyy jumalana, maailman luojana. Hän oli miespuolinen makeanveden jumala ja suolaisen veden jumalatar Tiamatin puoliso ja Ean, Mardukin isän isä. Teuvo Kopra: Raamatun ajan epäjumalia Heillä oli myös poika Kingu, joka on luomiskertomuksen ihmisen syntyä käsittelevissä osissa keskeisessä asemassa. Enuma Elišin alku kuuluu:Enuma Elish The Epic of Creation. Kääntänyt L.W. King, 1902. ==Katso myös== * Marduk * Tiamat * Ea == Lähteet == * Teuvo Kopra: Raamatun ajan epäjumalia * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 ===Viitteet=== Luokka:Luojajumalat Luokka:Mesopotamialaiset jumalat Luokka:Mesopotamian mytologian paikat Luokka:Veden jumalat
875 North Michigan Avenue

875 North Michigan Avenue (aikaisemmin John Hancock Tower ja John Hancock Center) on pilvenpiirtäjä Chicagon kaupungissa, Yhdysvaltain Illinoisissa. Se on rakennettu vuosina 1965–1969. Sen suunnittelusta on vastannut chicagolainen arkkitehtitoimisto Skidmore, Owings and Merrill. 344 metrin korkeudellaan ja sadalla kerroksellaan se on yksi Yhdysvaltain korkeimmista pilvenpiirtäjistä. Yhdysvaltain itsenäisyysjulistuksen ensimmäisen allekirjoittajan John Hancockin mukaan nimetyssä pilvenpiirtäjässä on liikkeitä, ravintoloita ja asuntoja. Lisäksi siellä sijaitsee näköalatasanne ja Yhdysvaltain korkeimmalla sijaitseva uima-allas. Pilvenpiirtäjän ylöspäin kapeneva muoto valittiin suunnitteluvaiheessa sillä perusteella, että pohjakerroksissa olisi mahdollisimman paljon lattiapinta-alaa myymälätiloille. Myymäläkerrosten yläpuolella olevissa toimistokerroksissa pinta-alaa on vähemmän, mutta silti melko paljon. Ylimmissä kerroksissa asuntojen pinta-ala on melko pieni, mikä puolestaan takaa sen, että kaikista huoneista on näkymä ulos.Bach 1980, s. 146 Rakennuksen mitoiltaan leveämmät pohjakerrokset ja tornin asteittain ylöspäin kapeneva runko takaavat suuremman vakauden tuulikuormia vastaan kuin pilvenpiirtäjien tavanomainen suorakulmainen muoto. Runkoa ulkopuolelta vahvistavat diagonaalipalkit mahdollistavat puolestaan sen, ettei tornissa ole tarvinnut käyttää yhtä paljon terästä kuin tavanomaisessa runkorakenteessa. Kukin vinopalkkien pari on yli kahdeksantoista kerroksen korkuinen, ja ne ovat näyttävä osa rakennuksen julkisivua. == Lähteet == * === Viitteet === == Aiheesta muualla == * Emporis.com - John Hancock Center * Structurae.de - John Hancock Center Luokka:Chicagon pilvenpiirtäjät Luokka:Chicagon toimistorakennukset Luokka:Chicagon hotellit Luokka:Chicagon asuinrakennukset
Ágnes Keleti

Ágnes Keleti (9. tammikuuta 1921 Budapest – 2. tammikuuta 2025Elhunyt Keleti Ágnes ötszörös olimpiai bajnok tornász, a Nemzet Sportolója ) oli unkarilainen telinevoimistelija, olympiavoittaja ja maailmanmestari. Keleti on Unkarin historian menestynein telinevoimistelija. Melbournen olympiakisoissa 1956 hän voitti 35-vuotiaana neljä kultamitalia. Unkarin kansannousun kukistumisen vuoksi hän ei palannut kisoista enää kotimaahansa. Myöhemmin hän muutti Israeliin. Lydia Wideman-Lehtosen kuoltua 13. huhtikuuta 2019 Keletistä tuli eliniältään vanhin elossa ollut olympiavoittaja.Teijo Piilonen, Maailman vanhimman olympiavoittajan traaginen historia Ilta-Sanomat 13.4.2019 == Saavutukset == === Olympiakisoissa === * Helsinki 1952 ** Kultaa permannolla ** Hopeaa joukkuekilpailussa ** Pronssia nojapuilla ja joukkuekilpailussa käsivälinein ** Neljäs puomilla ** Kuudes moniottelussa * Melbourne 1956 ** Kultaa permannolla, puomilla, nojapuilla ja joukkuekilpailussa käsivälinein ** Hopeaa moniottelussa ja joukkuekilpailussa === MM-kilpailut === * Rooma 1954 ** Kultaa nojapuilla ** Hopeaa joukkuekilpailussa ** Pronssia puomilla == Lähteet == * === Viitteet === == Aiheesta muualla == * Profiili gymn-forum.net * Ágnes Keleti Bio, Stats, and Results Olympics at Sports-Reference.com Luokka:Unkarilaiset olympiavoittajat Luokka:Unkarilaiset telinevoimistelijat Luokka:Yli satavuotiaiksi eläneet unkarilaiset Luokka:Vuonna 1921 syntyneet Luokka:Vuonna 2025 kuolleet
Ēl

Ēl tai Il (hepreaksi אל) on länsiseemiläinen jumalan nimitys, joka tunnettiin Arabian eteläosissa nimellä Il. Nimi tarkoitti yleensä ylijumalaa. Tutkijat eivät ole yhtä mieltä siitä, mikä sanan tarkka merkitys on. Se saattaa tarkoittaa "voimakas", "mahtava" tai "ensimmäinen". Ras Shamrasta (muinainen Ugarit) löytyneissä teksteissä Ēl mainitaan muiden jumalten (paitsi Baalin) isänä, Ašeran puolisona ja luontokappaleiden luojana. Häntä kutsutaan myös maan luojaksi (Qone’ars) ja "häräksi", mikä voi viitata merkitykseen hedelmällisyyden symbolina. Jumalalla on valtaistuimensa paikassa, jota kutsutaan "jokien lähteeksi". Palmyrassa Ēl tunnettiin nimellä Elqonera ja jumalan nimitys oli myös "hän, joka saa lähteet pulppuamaan". Ēl rinnastettiin lisäksi Poseidoniin.Lurker 1987, s. 56 Roomalaiset samaistivat Ēlin myös SaturnukseenCotterell 1996, s. 82. Ēl on jumalana etäinen, ja hän edustaa kaikkivoipaisuutta. Hän on tavattoman iäkäs, kaikkitietävä ja hyvänsuopa.Vaikka Ēl oli kunnioitettu jumala, hän ei ollut merkittävä tai aktiivinen hahmo myyteissä, niissä esiintyivät pikemminkin hänen tyttärensä ja poikansa. Hänet kuvattiin yleensä vanhaksi pitkäpartaiseksi mieheksi. Usein hänellä oli myös siivet. Ēl oli hurrilaisten Kumarbin ja kreikkalaisten Kronoksen vastine. Vanhassa testamentissa Ēl on yleensä Jahven synonyymi, joissakin harvemmissa tapauksissa sana tarkoittaa jumalaa yleiskäsitteenä. Akkadissa sanaa Ēl vastaa sana ilu. == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Jumalat Luokka:Luojajumalat
Valentin Ivanov (jalkapallotuomari)

Valentin Valentinovitš Ivanov (, s. 4. heinäkuuta 1961 Moskova, Neuvostoliitto) on venäläinen jalkapalloerotuomari. Ivanov oli mukana muun muassa vuoden 2004 Euroopan-mestaruuskilpailuissa ja vuoden 2006 maailmanmestaruuskilpailuissa. Hänet muistetaan etenkin jälkimmäisen turnauksen neljännesvälieräottelusta Portugali–Alankomaat, jossa hän antoi ennätykselliset 16 varoitusta ja 4 ulosajoa.2006 FIFA World Cup Germany: Portugal–Netherlands (Luettu 25. syyskuuta 2007) Ottelu jäi Ivanovin viimeiseksi kansainväliseksi otteluksi, sillä hän täytti turnauksen aikana 45 vuotta, joka on Fifan yläikäraja kansainvälisille erotuomareille. Ivanovin isä Valentin Ivanov ja äiti Lidija Ivanova ovat molemmat olympiavoittajia, ensimmäinen jalkapallossa ja jälkimmäinen telinevoimistelussa. == Lähteet == Luokka:Venäläiset jalkapallotuomarit Luokka:Vuonna 1961 syntyneet Luokka:Elävät henkilöt
Paolo Matthiae

Paolo Matthiae on Lähi-idän arkeologian ja taidehistorian professori Rooman Sapienza-yliopistossa. Hän löysi muinaisen Eblan valtion pääkaupungin ja johti sen kaivauksia vuodesta 1963. == Kirjoja == === Englanniksi === *Ebla: An empire rediscovered === Italiaksi === *Ebla. Un impero ritrovato, Einaudi, 1977, ISBN 88-06-09936-1 *I tesori di Ebla, Laterza, 1984 (1° edizione), ISBN 88-420-2508-9 *I tesori di Ebla, Laterza, 1985 (2° edizione), ISBN 88-420-2508-9 *Scoperte di archeologia orientale, Laterza, 1986, ISBN 88-420-2693-X *Ebla, Storia Dossier n. 23, novembre 1988, Giunti, ISBN 88-09-76084-0 *Ebla. Un impero ritrovato, Einaudi, 1989 (2° edizione), ISBN 88-06-11489-1 *Il sovrano e l'opera. Arte e potere nella Mesopotamia antica, Laterza, 1994, ISBN 88-420-4537-3 *Ebla. La città rivelata, coll. Universale Electa/Gallimard (nº 56), Electa/Gallimard, 1995, ISBN 88-445-0050-7 *Ebla. Alle origini della civiltà urbana. Trent'anni di scavi in Siria dell'Università di Roma «La Sapienza», Electa Mondadori, 1995, ISBN 88-435-5092-6 *Ebla. Un impero ritrovato, Einaudi, 1995 (3° edizione), ISBN 88-06-13827-8 *Storia dell'arte dell'Oriente Antico IV. I grandi imperi, Electa Mondadori, 1996, ISBN 88-435-5347-X *L'arte degli Assiri, Laterza, 1996, ISBN 88-420-4747-3 *Storia dell'arte dell'Oriente Antico III. I primi imperi e i principati del Ferro, Electa Mondadori, 1997, ISBN 88-435-5349-6 *Ninive. Capitale degli Assiri, Electa Mondadori, 1998, ISBN 88-435-6208-8 *Storia dell'arte dell'Oriente Antico II. Gli stati territoriali, Electa Mondadori, 2000, ISBN 88-435-5348-8 *Il colore e gli dei. La pittura nell'antica Mesopotamia, Jouvence, 2001, ISBN 88-7801-247-5 *Ninive, Electa Mondadori, 2002, ISBN 88-435-9980-1 *Prima lezione di Archeologia Orientale, Laterza, 2006, ISBN 88-420-7382-2 *Gli archivi reali di Ebla. La scoperta, i testi, il significato, Mondadori, 2008, ISBN 8861840051. Luokka:Italialaiset arkeologit Luokka:Italialaiset professorit Luokka:Italialaiset taidehistorioitsijat Luokka:Syntymävuosi puuttuu Luokka:Elävät henkilöt
Taitoluistelu talviolympialaisissa 1988

XV talviolympialaisissa Calgaryssa vuonna 1988 järjestettiin taitoluistelussa neljä kilpailua. ==Mitalistit== ===Miesten yksinluistelu=== Sija Maa Luistelija Sijapisteet 1 Brian Boitano 3,0 2 Brian Orser 4,2 3 Viktor Petrenko 7,8 ===Naisten yksinluistelu=== Sija Maa Luistelija Sijapisteet 1 Katarina Witt 4,2 2 Elizabeth Manley 4,6 3 Debra Thomas 6,0 ===Pariluistelu=== Sija Maa Luistelijat Sijapisteet 1 Jekaterina Gordejeva Sergei Grinkov 1,4 2 Jelena Valova Oleg Vasiljev 2,8 3 Jill Watson Peter Oppegard 4,2 ===Jäätanssi=== Sija Maa Luistelijat Sijapisteet 1 Natalja Bestemjanova Andrei Bukin 2,0 2 Marina Klimova Sergei Ponomarenko 4,0 3 Tracy Wilson Robert McCall 6,0 ==Lähteet== * Luokka:Talviolympialaiset 1988 1988
Anisoli

Anisoli on orgaaninen yhdiste (eetteri), joka on syttyvää, huoneenlämmössä (20 °C) olomuodoltaan väritöntä - keltaista nestettä, jolla on tunnusomainen haju. Sen kemiallinen kaava on C7H8O ja rakennekaava on C6H5OCH3. Anisolistä käytetään myös nimityksiä fenyylimetyylieetteri ja metoksibentseeni. Anisolin moolimassa on 108,14 g/mol, sulamispiste - 37 °C, kiehumispiste 155 °C, tiheys 0,99 g/cm3, leimahduspiste 52 °C (o.c.), itsesyttymislämpötila 475 °C ja CAS- numero 100-66-3. Anisolin liukoisuus veteen on huono. Synteettisen anetolin (C10H12O) valmistukseen käytetään anisolia. Yhdiste esiintyy myös kukkien tuoksuissa ja semiokemikaalina eliöiden viestinnässä. Anisoli soveltuu hyvin apuaineeksi analysoitaessa ilmanpainefotoionisaatio-massaspektrometrialla vaikeasti ionisoituvia poolittomia yhdisteitä. == Ympäristö- ja terveysvaikutukset == Lyhytaikainen altistuminen anisolille voi ärsyttää silmiä, ihoa ja hengitysteitä. Aineen joutumisen keuhkoihin voi aiheuttaa kemiallisen keuhkotulehduksen vaaran. Pitkäaikainen tai toistuva altistuminen aineelle voi kuivattaa ihoa. == Lähteet == == Aiheesta muualla == * *Tiivistelmä Tiina Kauppilan väitöskirjasta, 2004: Atmospheric pressure photoionization-mass spectrometry *PubChem: Anisole *Human Metabolome Database (HMDB): Anisole *Food Component Database (FooDB): Methoxybenzene *KEGG: Anisole *Pherobase: Floral Compound - anisole *Pherobase: Semiochemical - anisole *Dr. Duke's Phytochemical and Ethnobotanical Databases: Anisole Luokka:Eetterit Luokka:Aromaattiset yhdisteet
Tranmere Rovers FC

Tranmere Rovers FC on jalkapalloseura Birkenheadista, Englannista. Seura pelaa kaudella 2019–2020 Ykkösliigassa Englannin kolmanneksi ylimmällä sarjatasolla. Roversin arvostetuin saavutus on Englannin liigacupin toinen sija vuonna 2000, jolloin se hävisi loppuottelussa Leicester Citylle 1–2. Seura perustettiin vuonna 1884 nimellä Belmont FC, joka vaihtui Tranmere Roversiksi seuraavana vuonna. Seura pelasi ensimmäisen ottelunsa Liverpool & District Challenge Cup -kilpailussa vuonna 1886 ja liittyi Englannin liigan vastaperustettuun 3. divisioonan pohjoislohkoon kaudella 1921–1922. Tranmere voitti Walesin Cupin vuonna 1935. Tranmere Rovers pelasi ensimmäisen kautensa Englannin toiseksi korkeimmalla sarjatasolla, silloisessa 2. divisioonassa, 1938–1939, mutta voitti vain kuusi ottelua pudoten sarjasta. Seuraavan kerran se pelasi vastaavalla sarjatasolla, tuolloisessa 1. divisioonassa, vasta kausina 1991–2001. Joukkuetta valmentaa Rob Edwards, jonka edeltäjiin 2000-luvulla kuuluu muun muassa John BarnesBarnes to return to England as boss of Tranmere . Tranmeressa ovat uransa aikana pelanneet muun muassa Dixie Dean, Frank Worthington, Steve Coppell, John Aldridge, Pat Nevin ja Jason McAteer. Tranmeren kotikenttä on Prenton Park, jossa on 16 789 istumapaikkaa. == Lähteet == == Aiheesta muualla == * Virallinen sivusto Luokka:Englantilaiset jalkapalloseurat Luokka:Merseysiden urheilu
Taitoluistelu talviolympialaisissa 1992

XVI talviolympialaisissa Albertvillessa vuonna 1992 järjestettiin taitoluistelussa neljä kilpailua. ==Mitalistit== ===Miesten yksinluistelu=== Sija Maa Luistelija Sijapisteet 1 Viktor Petrenko 1,5 2 Paul Wylie 3,5 3 Petr Barna 4,0 ===Naisten yksinluistelu=== Sija Maa Luistelija Sijapisteet 1 Kristi Yamaguchi 1,5 2 Midori Ito 4,0 3 Nancy Kerrigan 4,0 ===Pariluistelu=== Sija Maa Luistelijat Sijapisteet 1 Natalia Miškutenok Artur Dmitrijev 1,5 2 Jelena Betške Denis Petrov 3,0 3 Isabelle Brasseur Lloyd Eisler 4,5 ===Jäätanssi=== Sija Maa Luistelijat Sijapisteet 1 Marina Klimova Sergei Ponomarenko 2,0 2 Isabelle Duchesnay-Dean Paul Duchesnay 4,4 3 Maja Usova Aleksandr Žulin 5,6 ==Lähteet== * Luokka:Talviolympialaiset 1992 1992 Talviolympialaiset 1992
Heritage Plaza

Heritage Plaza on pilvenpiirtäjä Houstonissa, Yhdysvaltain Texasissa. Noin 232 metriin yltävä 53-kerroksinen pilvenpiirtäjä valmistui vuonna 1987. Sen suunnitteli houstonilainen arkkitehtitoimisto M. Nasr & Partners. Heritage Plaza oli viimeinen Houstonin keskustaan rakennettu suuri toimistorakennus 1980-luvulla, kun Texasia koetteli taloudelliset vaikeudet. == Aiheesta muualla == * Emporis.com - Heritage Plaza * Structurae.de - Heritage Plaza Luokka:Houstonin pilvenpiirtäjät Luokka:Houstonin toimistorakennukset
Connie Francis

thumb|Connie Francis Connie Francis (s. 12. joulukuuta 1938 Newark, New Jersey) on yhdysvaltalainen poplaulaja. Hänet tunnetaan muun muassa hänen kansainvälisistä hiteistään "Who's Sorry Now?", "Where The Boys Are" ja "Everybody's Somebody's Fool". == Elämä == === Elämäkerrallista tietoa === Francisin oikea nimi on Concetta Rosa Maria Franconero, ja hänellä on italialaisia sukujuuria. Debyyttisingle "Freddy" (1955) ei ollut kummoinen menestys, eivätkä myöskään yhdeksän seuraavaa singleä. Hän harkitsi uraa lääketieteen alalla ennen kuin hän nousi yllättävään menestykseen jo 1920-luvulla kirjoitetun "Who's Sorry Now?" -laulun coverversiolla. Ilman mainittua hittiä Francis olisi ollut uhassa joutua erotetuksi MGM:ltä. Myöhemmällä urallaan hän on saanut tulkittavakseen muun muassa useita Neil Sedakan sävellyksiä ja esittänyt myös countryvaikutteista musiikkia; hänet tunnetaan countryn suurena ystävänä. Hän päätti levytysuransa tilapäisesti vuonna 1969, mutta teki comebackin jo vuonna 1973 kappaleella "The Answer". Francisia on myös itseään coveroitu useasti – tunnettuja tulkintoja hänen kappaleistaan ovat levyttäneet muiden muassa Marie Osmond, Susan Raye, Margo Smith ja Debby Boone. Hänen omaelämäkertansa Who's Sorry Now? julkaistiin vuonna 1984. Hän on jatkanut uraansa musiikin alalla näihin päiviin saakka. === Avioliitot === Francisilla on ollut neljä avioliittoa: * Laulaja meni 15. elokuuta 1964 naimisiin Dick Kanellisin kanssa. Avioero kuitenkin koitti jo kolmen kuukauden kuluttua. * Francis solmi toisen avioliittonsa Izadore "Izzy" Marionin kanssa 16. tammikuuta 1971. Liitto päättyi avioeroon seuraavana vuonna. * Francis meni syyskuussa 1973 naimisiin Joseph Garzillin kanssa. Parilla oli adoptoitu poika, mutta myös tämä liitto päättyi sittemmin eroon. * Myös 27. kesäkuuta 1985 solmittu avioliitto Bob Parkinsonin kanssa epäonnistui. Hänen poikansa Joey syntyi vuonna 1974. === Muuta === Connie Francis joutui 8. marraskuuta 1974 raiskatuksi esiintymisen jälkeen New Yorkissa. Hän on myöhemmin maininnut juuri tämän aiheuttaman kärsimyksen pääsyynä avioeroon Joseph Garzillista.http://www.allmusic.com/artist/p4303 Laulajalla on todettu kaksisuuntainen mielialahäiriö. Vuonna 1975 suoritettu nenäleikkaus aiheutti laulajan äänessä tilapäisiä muutoksia, joiden ajaksi hän joutui keskeyttämään uransa. Hänen veljensä George kuoli väkivaltaisesti vuonna 1981, ja vasta vuonna 1989 Francisin onnistui tehdä täysi comeback lavoille ja levytysstudioon. == Lähteet == == Aiheesta muualla == * Connie Francisin kansainvälinen faniklubi Luokka:Yhdysvaltalaiset laulajat Luokka:Amerikanitalialaiset Luokka:Vuonna 1938 syntyneet Luokka:Elävät henkilöt
Potjomkin

Potjomkin tai Potemkin tarkoittaa seuraavia: * Grigori Potjomkin (Potemkin, 1739–1791), venäläinen sotamarsalkka * Potjomkin (”Ruhtinas Potjomkin Taurialainen”), Venäjän keisarikunnan taistelulaiva * Panssarilaiva Potemkin, neuvostoliittolainen elokuva vuodelta 1925 * Potemkin, ympäristötaideteos Kuramatan kylässä Japanissa. ==Katso myös== * Potjomkinin portaat, portaat Odessassa, Ukrainassa * Potemkinin kulissit, todellisuutta paremmaksi tehty vaikutelma
Lair (videopeli)

Lair on Factor 5:n kehittämä ja Sony Computer Entertainmentin julkaisema toimintapeli. Peli on julkaistu vuonna PlayStation 3:lle. == Kehitys == Pelin kehitys oli noin 25 miljoonan dollarin projekti. Projekti vei aikaa kolme vuotta. Pelin kehittämiseen käytetyt vanhat työkalut hylättiin ja päätettiin tehdä alusta alkaen uudestaan. Työkalujen kehittäminen samaan aikaan uuden alustan opettelussa oli yksi virheistä joita kehityksen aikana tehtiin. Kehityksen aikana oli ongelmia pelin kuvataajuuden kanssa, joka ei ollut riittävä. Pelissä käytettiin 30 asteen näkökenttää, joka oli ollut käytössä yhtiön aiemmassa Star Wars: Rogue Squadron pelissä, kun taas ensimmäisen persoonan ammuntapelit käyttivät 90 asteen näköaluetta. Liikeohjauksen lisääminen peliin aloitettiin kun PlayStation 3:n Sixaxis-ohjain esiteltiin. Liikeohjauksen toteutus oli yksi erimielisyyksien kohde kehityksen aikana. Lähellä PlayStation 3:n julkaisua valmiita läpipelattavia tasoja ei ollut montaa ja tasojen tekemiseen käytettävät työkalut eivät olleet toimivia. Kiireisen aikataulun lisäksi peliin haluttiin tukea uusille ominaisuuksille. Vaihtoehtoinen ohjaus peliin julkaistiin päivityksenä seitsemän kuukautta julkaisun jälkeen. == Vastaanotto == Peli on saanut GameSpotin arvostelussa arvosanaksi 4.5/10. == Ääninäyttelijät == == Lähteet == == Aiheesta muualla == * * Luokka:PlayStation 3 -pelit Luokka:Toimintapelit Luokka:Vuoden 2007 videopelit
Jerry Hall

Jerry Faye Hall (s. 2. heinäkuuta 1956 Gonzales, Texas) on yhdysvaltalainen huippumalli ja näyttelijä. Hänet tunnetaan The Rolling Stones -yhtyeen keulahahmo Mick Jaggerin pitkäaikaisena kumppanina ja tämän neljän lapsen äitinä. Vuosina 2016–2022 Hall oli naimisissa yhdysvaltalaisen mediamiljardöörin Rupert Murdochin kanssa. == Elämä == Hall syntyi Texasissa, hän on englantilaista syntyperää. Hallilla on kaksoissisar nimeltään Terry sekä kolme vanhempaa siskoa. Hallin omaelämäkerta (Jerry Hall's Tall Tales) ilmestyi vuonna 1985. Kirjassaan hän kertoi varhaisesta elämästään Texasin Mesquitessa, jossa hän valmistui North Mesquite High Schoolista. Kirja kertoo myös hänen elämästään nuorena mallina Pariisissa. Jerry Hallista tuli 1970-luvulla yksi parhaiten palkatuista supermalleista, joka toimi muotikuvausten ohella Revlon-kosmetiikkamerkin ja Yves Saint Laurentin Opium- parfyymin mainoskasvona. == Avioliitto ja perhe == Jerry Hall ja Mick Jagger tapasivat 1970-luvun lopulla. Onkin huhuttu, että Jerry olisi ollut syynä Jaggerin ja tämän ensimmäisen vaimon Biancan eroon, vaikka Jerry oli tuolloin kihloissa Bryan Ferryn kanssa. Hallista tuli Jaggerin kumppani ja heidän ensimmäinen lapsensa syntyi 2. maaliskuuta 1984 ja sai nimekseen Elizabeth Scarlett Jagger. Hall esiintyi useissa Jaggerin levyjen kansissa ja heillä oli aikomus mennä naimisiin. Parin toinen lapsi James Leroy Augustin Jagger syntyi vuonna 1985. Vuonna 1990 Hall ja Jagger "avioituivat" lomamatkallaan Balilla. Hindu-vihkiseremonia ei ollut kuitenkaan laillisesti kelpaava, joten he eivät periaatteessa ikinä olleet naimisissa. Pian vihkimisen jälkeen Jagger ja Hall saivat kolmannen lapsensa Georgia May Ayeesha Jaggerin. Parin neljäs lapsi Gabriel Luke Beauregard syntyi vuonna 1997. Jerry Hall erosi Jaggerista 1999, jolloin tuli ilmi, että brasilialainen malli Luciana Morad odotti lasta Jaggerille. Hall lykkäsi eroa kunnes DNA-testi paljasti Jaggerin Gimenezin lapsen isäksi. Hallin hakiessa avioeroa kävi ilmi, ettei heidän liittonsa ollut laillisesti kelpaava eivätkä he koskaan olleetkaan naimisissa Englannin lakien mukaan. Lopulta lontoolainen oikeusistuin mitätöi heidän "avioliittonsa" vuonna 1999 päättäen 22-vuotisen suhteen. == Valikoitu filmografia == Vuosi Elokuva/televisiosarja Rooli 1980 Willie & Phil Karen 1980 Urban Cowboy seksikäs sisko 1989 Batman Alicia Grissom 1992 Freejack toimittaja 1994 Savage Hearts Lady Miriam Foxley 1994 Princess Caraboo Lady Motley 1995 Vampire in Brooklyn nainen puistossa 2002 Merci Docteur Rey Sybil == Lähteet == == Aiheesta muualla == * Luokka:Yhdysvaltalaiset mallit Luokka:Yhdysvaltalaiset näyttelijät Luokka:Amerikanenglantilaiset Luokka:Vuonna 1956 syntyneet Luokka:Elävät henkilöt
Williams Tower

Williams Tower (aiemmin Transco Tower) on pilvenpiirtäjä Houstonin kaupungissa, Yhdysvaltain Texasissa. Se rakennettiin vuosina 1981–1983. Sen suunnittelusta vastasivat arkkitehdit Philip Johnson ja John Burgee, yhteistyössä houstonilaisen arkkitehtitoimiston Morris-Aubry Architectsin kanssa. Pilvenpiirtäjä on 275 metrin korkuinen ja siinä on 64 kerrosta. Se on yksi Houstonin näkyvimmistä maamerkeistä ja yksi Texasin korkeimmista rakennuksista. == Aiheesta muualla == * Emporis.com - Williams Tower * Structurae.de - Williams Tower Luokka:Houstonin pilvenpiirtäjät Luokka:Houstonin toimistorakennukset
Vedran Ćorluka

Vedran Ćorluka (s. 5. helmikuuta 1986, Derventa, Jugoslavia) on kroatialainen jalkapalloilija, pelipaikaltaan puolustaja. Hän edustaa Venäjän jalkapalloliigan FK Lokomotiv Moskovaa ja lukeutui pitkään Kroatian maajoukkueen vakionimiin. Kotimaassaan Ćorluka pelasi Dinamo Zagrebin ja lainalla Inter Zaprešićin riveissä. Hän voitti Dinamo Zagrebissa Kroatian liigamestaruuden 2006 ja 2007 sekä Kroatian cupin 2007. Ćorluka siirtyi Valioliigaan Manchester Cityyn kesällä 2007 seitsemällä miljoonalla punnalla. 2008/2009 kaudeksi Ćorluka siirtyi Tottenhamiin kesän 2008 siirtoikkunan viimeisinä päivinä.http://www.skysports.com/story/0,19528,11675_4093379,00.html (Luettu 4.syyskuuta 2008) Siirtokorvaukseksi arvertiin noin 8,5 miljoonaa puntaa. Tammikuussa 2012 hän siirtyi lainasopimuksella Bundesliigaseura Bayer Leverkuseniin. Kesällä 2012 hän siirtyi Lokomotiv Moskovaan seitsemän miljoonan euron siirtosummalla. Hän voitti Venäjän-mestaruuden 2018 sekä Venäjän cupin 2015, 2017 ja 2019. Kroatian maajoukkueessa Ćorluka debytoi Italiaa vastaan elokuussa 2006. Hän nousi joukkueen vakiomiehistöön vuoden 2008 EM-kisojen karsintojen aikana. Ensimmäisen maaottelumaalinsa hän teki Qataria vastaan lokakuussa 2009. Hän on pelannut EM-kilpailuissa 2008 (neljä ottelua), 2012 (kolme ottelua) ja 2016 (neljä ottelua) sekä MM-kilpailuissa 2014 (kolme ottelua) ja 2018, jolloin pelasi neljässä ottelussa Kroatian hopeajoukkueessa, ei kuitenkaan finaalissa. Tämän jälkeen hän ei ole maajoukkueessa pelannut. == Lähteet == == Aiheesta muualla == *Profiili Manchester Cityn virallisilla sivuilla *Profiili Tottenhamin virallisilla sivuilla *Profiili Kroatian maajoukkueen virallisilla sivuilla *Profiili FootballDatabase-tietokannassa Luokka:Kroatialaiset jalkapalloilijat Luokka:Vuonna 1986 syntyneet Luokka:Elävät henkilöt
Heavenly Sword

Heavenly Sword on Ninja Theoryn kehittämä ja Sony Computer Entertainmentin julkaisema toimintaseikkailupeli. Peli julkaistiin syksyllä 2007 yksinoikeudella PlayStation 3:lle ja on yksi PlayStation 3:n julkaisupeleistä. == Pelaaminen== Heavenly Sword on kolmannen persoonan kuvakulmasta kuvattu peli, joka keskittyy lähitaisteluun vihollisia vastaan. Nariko lähestyy vastustajiansa aseettomilla kamppailulajeilla, voimakkaalla miekalla sekä pitkällä kettingillä. Näillä aseilla taisteleminen on hyvin erilaista: miekka tekee suurta vahinkoa lähietäisyydeltä, kettingillä vihollisia voi iskeä kauempaa. Myös monia esineitä voi käyttää aseina, jopa kuolleita vihollisia. Narikolla on käytössään lukuisia yhdistelmähyökkäyksiä eli komboja, joita voi avata keräämällä vaaseista löytyviä glyyfejä. Lisäksi glyyfejä saa tietyn määrän jokaisen tason lopussa, riippuen pelaajan suorituksesta. Pelissä on myös quick time event -kohtauksia, joissa pelaajan pitää painella ruudulle ilmestyviä kuvioita vastaavia ohjaimen painikkeita. Osa pelistä pelataan Narikon adoptoidulla siskolla, Kailla, jolla on käytössään varsijousi. == Juoni == Alussa peli esittelee klaanin, johon päähenkilö Nariko syntyy. Klaanilaiset ovat sukupolvien ajan tunteneet ennustuksen, jonka mukaan klaanin johtajalle syntyy poika, joka johtaa ryhmän oikeutetulle paikalleen taivaassa. Kun klaanin nykyiselle johtajalle syntyykin Nariko-tytär, vaikuttaa siltä, että ennustus jää jälleen kerran toteutumatta. Pian verenhimoinen ja despootti kuningas Bohan kaappaa Narikon isän ja tämän klaanilaiset. Nariko oivaltaa, että hänellä on tilaisuus muuttaa kohtaloaan ja kostaa Bohanille. Toteuttaakseen aikeensa Narikon on tartuttava aseeseen nimeltä Heavenly Sword (). Ase on niin voimallinen, että jokainen sen isku vie käyttäjänsä lähemmäs kuolemaa. Taistellessaan Nariko ymmärtää koston hyödyttömyyden, mutta oppii myös oman arvonsa ja löytää paikkansa maailmassa. Vasta silloin hän vapautuu miekan vallasta ja pystyy hallitsemaan sitä. Peli päättyy siihen, kun Nariko muuttaa yksinäisen, kirotun elämänsä ja täyttää kohtalonsa. == Äänirooleissa == === Alkuperäiset === === Suomenkieliset === == Vastaanotto == Peli on voittanut Game Critics Awards -palkinnon Paras tappelupeli -kategoriassa. == Lähteet == Luokka:Toimintaseikkailupelit Luokka:Beat ’em up -pelit Luokka:Hack and slash -pelit Luokka:Vuoden 2007 videopelit Luokka:PlayStation 3 -pelit
Debby Boone

Deborah Ann "Debby" Boone (s. 22. syyskuuta 1956) on yhdysvaltalainen laulaja. Hänet muistetaan parhaiten hitistä "You Light Up My Life" (1977), joka vietti kymmenen viikkoa Billboard Hot 100 -listan kärjessä ja toi esittäjälleen "parhaan tulokkaan" Grammy-palkinnon. Boone syntyi Hackensackissa, New Jerseyssä, kuuluisan muusikko Pat Boonen ja Shirley Lee Foney Boonen tyttäreksi. Hän nousi teini-ikäisenä yhdessä sisartensa kanssa listoille yhtyenimellä "The Boones". Hän aloitti soolouransa singlellä "You Light Up My Life". Boone oli 1970-luvun lopussa ja 1980-luvun alussa listoilla useilla countryjulkaisuillaan. Hän tulkitsi muiden ohella Connie Francisin lauluja. Hän julkaisi vuonna 1981 omaelämäkerran Debby Boone So Far ja menestyi paitsi muusikkona, myös teatterin näyttelijänä; satunnaisemmin hän on esiintynyt myös televisiossa. Vuodesta 1980 alkaen Boone on levyttänyt myös gospelhenkistä musiikkia voittaen kaksi GMA Dove -palkintoa ja kaksi Grammya lisää. Hän meni vuonna 1979 naimisiin Gabriel Ferrerin kanssa. Pari sai neljä lasta: Jordanin (s. 1980), kaksostytöt Gabriellen ja Dustinin (s. 1983) sekä Tessan (s. 1986). Yhteistyössä miehensä kanssa Boone julkaisi useita lastenkirjoja. Boonen tuorein albumi Reflections of Rosemary on ilmestynyt vuonna 2005. == Diskografia == === Albumit === * You Light Up My Life (1977) * Midstream (1978) * Debby Boone (1979) * Love Has No Reason (1980) * With My Song... I Will Praise Him (1980) * Savin' It Up (1981) * Surrender (1983) * Choose Life (1985) * Friends for Life (1987) * Be Thou My Vision (1989) * Home for Christmas (1989) * Reflections of Rosemary (2005) * Swing This (2013) === Listasijoittuneet singlet === * "You Light Up My Life" (1977) * "California" (1978) * "God Knows/Baby, I'm Yours" (1978) * "When You're Loved" (1978) * "In Memory of Your Love" (1978) * "My Heart Has a Mind of Its Own" (1979) * "Breakin' in a Brand New Broken Heart" (1979) * "See You In September" (1979) * "Everybody's Somebody's Fool" (1979) * "Are You on the Road to Lovin' Me Again" (1980) * "Free To Be Lonely Again" (1980) * "Take It Like A Woman" (1980) * "Perfect Fool" (1981) * "It'll Be Him" (1981) == Aiheesta muualla == * Viralliset sivut Luokka:Yhdysvaltalaiset laulajat Luokka:Grammy-palkinnon saajat Luokka:Vuonna 1956 syntyneet Luokka:Elävät henkilöt